stanford-oval/wikipedia huggingface dataset:
Esperi Care
Yhteiskunnallinen keskustelu (2019–)

Yksi Kristiinankaupungin Ulrika-kodin ongelmia esiin nostanut henkilö oli siellä työskennellyt lähihoitaja Tarja Parkatti. Yritettyään ensin saada havaitsemiinsa epäkohtiin korjausta työyhteisössään, hän otti yhteyttä ammattiliitto Superiin. Syyskuussa 2019 hänelle myönnettiin aktiivisuutensa vuoksi Lääkitysturvallisuuden vaikuttaja -palkinto. Vuonna 2021 Esperi Care purki Parkatin työsuhteen potilasturvallisuuden vaarantaneiden hoitotilanteiden vuoksi. Parkatti vei asian työtuomioistuimeen, joka totesi purun olleen oikeutettu.
Tammikuussa 2019 Suomen lähi- ja perushoitajaliitto SuPer kertoi, että sen jäsen oli irtisanottu Esperi Caren palveluksesta, kun tämä oli ilmoittanut vajaamiehityksestä. Liiton mukaan vastaavia tapauksia on vuosittain kymmenittäin, myös muillakin isoilla hoiva-alan yhtiöillä kuin Esperi Carella.
Kokoomuksen kansanedustaja Eero Lehti vaati tammikuussa 2019 hallituksen puheenjohtaja Harri-Pekka Kaukosen eroa. Kokoomuksen kansanedustaja Sari Sarkomaa vaati aukotonta valvontaketjua sekä palveluiden käyttäjien palautteen kuuntelemista. Koko opposition jättäessä 30. tammikuuta välikysymyksen vanhustenhoidosta, Sdp:n Antti Lindtman totesi Esperi Caren esimerkin osoittavan, että on erittäin riskialtista rakentaa Sote-uudistusta pitkälti yritysten omavalvonnan varaan. Arja Juvosen (ps.) mukaan Esperi Caren tapaus osoitti, ettei valinnanvapaus sovi vanhustenhuoltoon.
Osuuskunta Tradekan omistama Med Group ilmoitti tammikuussa 2019 jäädyttävänsä yhteistyön Esperi Caren kanssa.
Helmikuussa 2019 julkaistussa kansalaisaloitteessa vaadittiin ikäihmisten ympärivuorokautisen hoidon henkilöstömitoituksen vähimmäismäärän kirjaamista lakiin. Haluttiin myös, että toteutunut vähimmäismitoitustaso ympärivuorokautisen hoidon toimintayksikössä tulee olla vähintään 0,70.
Antti Kaikkonen (kesk.) vaati helmikuussa Yhteiselo-yksikön sulkemispäätöksen tultua julkisuuteen oikeusministeri Antti Häkkäseltä (kok.) toimenpiteitä hoivayritysten toimien selvittämistä ja selvityttämään tarvittavat lakimuutokset, joilla "alan mädät omenat karsitaan pois". Lisäksi hän vaati erityistarkastuksia, joiden kustannukset tulisi määrätä yhtiöiden vastuulle. Kaikkonen katsoi, että hoivayritysten voittoja oli kasvatettu suurella riskillä inhimillisen ja laadukkaan hoidon kustannuksella.
Kesällä 2024 Esperi Care vastusti hallituksen päätöstä laskea alkuvuonna 2025 vanhusten ympärivuorokautisen palveluasumisen henkilöstömitoitusta. Kutakin asiakasta kohti varattaisiin vuorokaudessa aiemman 0,65 sijasta 0,6 työntekijää. Samaan aikaan hyvinvointialueet ovat nostaneet hoivaanpääsyn kriteereitä, jolloin uusien asukkaiden kunto on aiempaa heikompi ja asumisajat lyhyempiä. Esperi Caren hoivakotien asukkaista noin 95 prosenttia kärsi muistisairaudesta. Ei tiedetty, miten lain minimivaatimuksen alentaminen vaikuttaisi toimilupiin, joita yhtiölle oli myönnetty.
Aiheesta muualla

Yhtiön kotisivut
Esperin pääkonttori sijaitsee entisessä sotilassairaala Tilkassa Helsingin Pikku-Huopalahdessa.
Florida (Uruguay)

| Florida |
| --- | --- |

 vaakuna
 Florida
 Koordinaatit: 34°6′S, 56°13′W 
Valtio:  Uruguay
Departementti:  Florida
Perustettu:  1809
Väkiluku (2011):  33 639
Infobox OKVirheellinen NIMI-arvo: 
Florida on Floridan departementin pääkaupunki Uruguayssa. Kaupungin asukasluku vuonna 2011 oli 33 639.
Kaupunki on perustettu 1809 nimellä San Fernando de la Florida Blanca. Se sijaitsee pienen Santa Lucía Chico -joen varrella.
Kaupungin lähellä on kallio (Piedra Alta de la Florida), jolta annettiin 25. elokuuta 1825 maan itsenäisyysjulistus. Kaupungissa säilytetään myös 33:n Neitsyttä (Virgen de los Treinta y Tres), joka on Uruguayn kansallinen symboli.
Aiheesta muualla

Kuvia tai muita tiedostoja aiheesta Florida (Uruguay) Wikimedia Commonsissa
Gammaglobuliini

Gammaglobuliinien erottuminen albumiineista elektroforeesissa.
Gammaglobuliinit ovat veriplasman proteiineja, jotka erottuvat plasmaproteiinielektroforeesissa muista proteiineista. Niihin sisältyvät useimmat vasta-aineet (immunoglobuliinit). Puhdistettuina niitä käytetään ruiskeina eräiden tartuntatautien torjuntaan, kuten esim A-hepatiitti. Niiden puutostiloista kärsivät henkilöt sairastuvat helposti erilaisiin tulehdustauteihin.
Franz Anton Basch

Franz Anton Basch
Tohtori Franz Anton Basch (unkariksi: Basch Ferenc Antal, 13. heinäkuuta 1901 – 27. huhtikuuta 1946) oli saksalainen natsipoliitikko, Volksbundin puheenjohtaja ja unkarinsaksalaisten johtaja toisen maailmansodan aikana.
Basch syntyi Zürichissä Sveitsissä. Hän oli Jakob Bleyerin oppilas Budapestin yliopistossa 1920–1924 ja vuonna 1925 saksalaisen kulttuuriseuran sihteeri Saksassa. Tänä aikana hän julkaisi monia töitään.
Vuonna 1930 hän alkoi julkaista kansallissosialistista propagandaa ja liittyi kansallissosialistiseen puolueeseen. Vuonna 1934 hän luopui asemastaan, koska hänen levittämänsä aatteet ärsyttivät unkarilaisia. Vuonna 1938 hän perusti oman natsiorganisaationsa Unkariin, nimeltään Unkarinsaksalaisten kansanunioni (Volskbund) ja tuli sen puheenjohtajaksi. Vuonna 1940 Adolf Hitler nimitti hänet kaikkien unkarinsaksalaisten johtajaksi. Vuoden 1944 lopussa hän pakeni Saksaan, mutta liittoutuneet luovuttivat hänet takaisin Unkariin vuonna 1945. Hänet leimattiin sotarikolliseksi ja teloitettiin Budapestissa 1946.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Franz Anton Basch
Franz Anton Ries

Franz Anton Ries suunnilleen vuonna 1830.
Franz Anton Ries (1755 Bonn – 1846 Godesberg) oli saksalainen viulisti. Hän johti Bonnissa hoviorkesteria vuosina 1779–94. Hän oli Ludwig van Beethovenin ystävä sekä opettaja ja osallistui Beethovenin patsaan paljastamiseen Bonnissa vuonna 1845.
Säveltäjä Ferdinand Ries ja viulisti Hubert Ries olivat Franz Anton Riesin poikia.
Fordin säätiö

Fordin säätiön pääkonttori Manhattanilla, New Yorkissa. Kevin Rochen yhdessä John Dinkeloon kanssa suunnittelema rakennus valmistui vuonna 1968.
Fordin säätiö (engl. Ford Foundation) on Edsel Fordin ja kahden Ford Motor Companyn johtajan vuonna 1936 Yhdysvalloissa perustama yleishyödyllinen säätiö, joka rahoittaa demokratian vahvistamiseen, taloudelliseen kehitykseen, koulutuksen kehittämiseen, median, taiteen ja kulttuurin tukemiseen sekä ihmisoikeuksien vahvistamiseen tähtääviä pyrkimyksiä. Säätiön pääkonttori sijaitsee New Yorkissa. Lisäksi säätiöllä on paikalliset toimistot 12 kaupungissa ympäri maailmaa.
Vuonna 2006 säätiö käytti 589 miljoonaa Yhdysvaltain dollaria rahoittamiensa hankkeiden suoraan taloudelliseen tukemiseen. Säätiön kokonaismenot samana vuonna olivat 684 miljoonaa dollaria ja kokonaistulot 1 312 miljoonaa dollaria. Säätiön omaisuuden arvo vuoden 2006 lopussa oli 12,2 miljardia dollaria.
Aiheesta muualla

Ford Foundationin verkkosivut (englanniksi)
Tietokanta Ford Foundationin jakamista apurahoista (Arkistoitu – Internet Archive) (englanniksi)
Fordongianus

| Fordongianus (Fordongiànis) |
| --- | --- |

 Sijainti Oristanon maakunnassa
 Fordongianus
 Koordinaatit: 39.994°0′0″N, 8.809°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  39,48 km²
Korkeus:  35 m
Väkiluku:  890
Aikavyöhyke:  UTC+1
 – Kesäaika:  UTC+2
Postinumero:  09083
Suuntanumero(t):    0783
Rekisterikilpi:  OR
 
 http://www.comunefordongianus.it 
Infobox OKVirheellinen NIMI-arvo: 
Fordongianus (sardiksi Fordongiànis) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 890 asukasta (vuonna 2016) ja sen pinta-ala on 39,48 neliökilometriä. Se sijaitsee 35 metrin korkeudella merenpinnan yläpuolella. Fordongianuksessa on kuumia lähteitä, joiden yhteyteen on rakennettu keisari Trajanuksen aikainen kylpylä silloisessa Forum Traianumissa sekä kivisilta Tirsojoen yli. Sardinian katolisen suojeluspyhimyksen Luxoriuksen eli Pyhän Lussorion kirkko on romaanista tyyliä ja 1100-luvulta, mutta sen kryptassa olevat haudat ovat todennäköisesti peräisin jo 300-luvulta.
Aiheesta muualla

Kuvia tai muita tiedostoja aiheesta Fordongianus Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Forum Traiani, Roomalaisen kylpylän raunio ensimmäiseltä vuosisadalta jaa. Fordongianus.
Francisco de Vitoria

Francisco de Vitoria, San Esteban, Salamanca
Francisco de Vitoria (Burgos, 1483–Salamanca, 1546) oli dominikaaninen filosofi, joka puhui kansainvälisen oikeuden puolesta.
Francisco de Vitorian vaikutusta oli mm. se, ettei vuonna 1545 valmistunut Juan Ginés de Sepúlvedan teos Demócrates Segundo o de las justas causas de la guerra contra los indios, saanut painolupaa Espanjassa. Espanjaksi teos ilmestyi latinasta käännettynä vasta vuonna 1951.
Salamancan koulukunta

Salamancan yliopistoon oli muodostunut sen rehtorin, teologian ja oikeustieteen professorin, San Estebanin dominikaanilluostarin priorin, Francisco de Vitorian johtama ns. Salamancan koulukunta. Vitoriaa pidetään kansainvälisen oikeuden isänä, jonka toiminta tapahtui kymmeniä vuosia ennen hollantilaista Hugo Grotiusta. Salamancan koulukunnan kantavana voimana Vitorian jälkeen toimi dominikaani Domingo de Soto,joka oli mukana vuosien 1550–1551 Valladolidin kokouksessa, jossa Bartolomé de las Casas ja Ginés de Sepúlveda ottivat yhteen.
Uusi suhtautuminen intiaaneihin

Konkistadorien valloitusten aikana ja sen jälkeen, muodostui keskustelu intiaanien asemasta hyvin ajankohtaiseksi. Intiaaneja kohdannut julmuus kuitenkin herätti Espanjassa teologien ja lainoppineiden keskuudessa aiheellisesti laajaa vastustusta. Intiaanien oikeuksien puolustajista äänekkäin oli väsymätön ja tulisieluinen Bartolomé de las Casas, joka johti usean vuosikymmenen ajan  taistelua intiaanien puolesta. Kuitenkin on Francisco de Vitorian, Salamancan yliopiston teologian ja oikeustieteen professorin osuus johdonmukaisen vastarinnan käynnistäjänä merkittävä. Vitoria, ”Espanjan Sokrates”, ei Las Casasin tavoin taistellut etujoukoissa, vaan hoiti teologina ja lainoppineena virkaansa yliopistossa.
Usko intiaanien valmiuteen hallita omaa vapauttaan, oli saanut aikaan uuden suhtautumisen valloitukseen, ja varsinkin sen seuraumuksiin. Vitorian ajatusten mukaisesti yritettiin kiistää valloitussotien laillisuus ja espanjalaisten oikeus oleskella valloittamissaan maissa. Koulukunta tuomitsi imperialistisen politiikan kaikkine seuraumuksineen - intiaanien orjuuttamisen, heidän omaisuutensa ryöstämisen ja maittensa haltuunoton. Intiaaneja koskevan pulman ratkaisemiseksi koetettiin päättäväisesti saada aikaiseksi muutos ja oikaisu koloniaalipolitiikkaan institutioiden inhimillistämisen avulla, jolloin intiaanien ja espanjalaisten välinen kristillisempi yhteiselo olisi mahdollista.
De jure belli ja De Indis

Vitorian pitämistä luennoista relecciónes kootut teokset, De jure belli ja De Indis, ovat kansainvälisen oikeuden perustavanlaatuisia teoksia. Eräs Vitorian pitämien luentojen kopio joutui ranskalaisen Jacob Boyerin haltuun sillä seurauksella, että vuonna 1557 Vitorian Relecciónes painettiin Lyonissa. Vitorian relecciónesista otetaan edelleenkin uusia painoksia.
Vitoria asetti kyseenalaiseksi oikeutetun sodan, orjuuden (jonka katsottiin olevan tulosta oikeutetusta sodasta), kuninkaallisen käskyvallan ja intiaanien verotuksen. Hän tuomitsi demarkaatiolinjan, jonka paavi oli määrännyt espanjalaisten ja portugalilaisten valloitusten välille. Vitoria painotti ja yksityiskohtaisesti erikseen osoitti, että jotkut omistuskirjat ovat laittomia. Että keisari Kaarle V, ei ollut koko maailman hallitsija, kuten ei ollut paavikaan, jolla ei ollut maallista valtaa intiaaneihin tai muihin uskottomiin nähden. Intiaanien kieltäytyminen tunnustamasta paavin valtaa ei ollut syy sodan aloittamiseksi näitä vastaan, tai heidän omaisuutensa ryöstämiseksi, eikä heillä ollut velvollisuutta kuunnella saarnoja. Vaikka hallitsija olisikin koko maailman herra, ei se oikeuttaisi häntä valtaamaan intiaanien maita, nimittämään uusia päälliköitä ja määräämään veroja.
Vitorian mielestä paavin valta ei ollut kaiken kattavaa

Vitorian mielestä ei paavin, sen paremmin kuin ei kuninkaankaan valta ollut kaiken kattavaa, mutta että asein voitiin kuitenkin tehdä käännytystyötä järkevällä tavalla, sillä niin kuningas, samalla tavoin kuin kansa, jota kuningas edustaa, ovat vastuussa vihollisensa tulevasta käyttäytymisestä. Vitoria kieltää jyrkästi paavin koko maailman ylitse ulottuvan maallisen vallan sillä yksinkertaisella argumentilla, ettei Kristuksellakaan ollut maallista valtaa ihmisenä ollessaan (”Valtakuntani ei ole tästä maailmasta”), eikä tämä sen vuoksi voinut jättää maallista valtaa sijaiselleen, paaville. Vitorian mukaan paavilla on kuitenkin ylin hengellinen valta, mutta se ulottuu vain uskovaisiin kristittyihin ja vasta sitten ihmisiin, jotka muuttuvat pakanoista kristityiksi.
Tähän voisi lisätä William H. Prescottin mielipiteen rikollisen toiminnan luvanvaraisuudesta: ”Mutta on mahdotonta myöntää lisenssiä rikoksen puolikkaaseen, - yleensäkään auktorisoida epäoikeudenmukaisuutta, ja toivoa säännöstelevänsä rikoksen määrää.” Alonso de la Veracruz oli Vitorian oppilas.
Fordismi

Fordismi tarkoittaa kokonaisvaltaista kansantalouden tuotantoparadigmaa, jossa keskeistä on kansallinen massatuotanto ja kansallisen kysynnän sekä kansallisen poliittisen yhtenäisyyden takaaminen. Käsitteen toi käyttöön 1920-luvulla yhteiskuntatieteilijä Antonio Gramsci.
Fordismi alkoi edetä Yhdysvalloissa ensimmäisen maailmansodan jälkeen, ja käsitettä voidaan soveltaa teollisuusmaiden kansantalouksiin toista maailmansotaa seuranneina vuosikymmeninä. Tuotannossa fordismissa on keskeistä teollisuustuotteiden massatuotanto (jonka kehityksessä Henry Fordilla oli merkittävä osa). Fordismiin liittyy läheisesti taylorismi, jolla viitataan tuotantoprosessin yksityiskohtaiseen rationalisointiin tehokkuuden lisäämiseksi. Samoin keynesiläinen talouspolitiikka liittyy fordismiin.
Kansallista kysyntää pyrittiin fordismissa edistämään maksamalla työläisille tarpeeksi suurta palkkaa. Ihmisten tulojen kasvu takasi myös yhteiskuntarauhan. Fordismin katsotaan usein ajautuneen kriisiin 1960- ja 1970-luvun aikana useista syistä johtuen. Yleisesti katsotaan, että globalisaatio nykymuodossaan on yhteensovittamaton fordismin kanssa, ja tämä talouden kansainvälistyminen oli yksi monista tekijöistä fordismin kriisin taustalla.
Fordismin käsitettä on käytetty myös ranskalaisen regulaatiokoulukunnan piirissä, joka tutkii kapitalismin kehitystä. Regulaatiokoulukunnan mukaan kapitalismin tuotantoparadigmat ajautuvat ennen pitkää kriisiin, jonka jälkeen kehittyy uusi tuotantoparadigma ja talouskasvun kausi. Fordismissa keskeistä olivat talouden säätelymekanismit, joiden avulla pääoman kasaantuminen kanavoitiin hyvinvoinniksi yhteiskuntaan. Regulaatiokoulukunnan edustajat katsovat, että post-fordismin ja globalisaation kaudella tällaisia mekanismeja ei ole yhtä hyvin löydetty ja saatu käyttöön. Täystyöllisyyden olosuhteisiin luotu ajatus hyvinvointivaltiosta on kohdannut vaikeuksia.
Kirjallisuutta

Aglietta, Michel: Regulation et crises du capitalisme
Luettelo Tuomarinkylän peruspiirin suojelluista rakennuksista

| 01 – Eteläinen suurpiiri |
| --- | --- |
 Eira ● Kampinmalmi ● Lauttasaari ● Taka-Töölö ● Ullanlinna ● Vironniemi
02 – Läntinen suurpiiri
 Haaga ● Kaarela ● Munkkiniemi ● Pitäjänmäki ● Reijola
03 – Keskinen suurpiiri
 Alppiharju ● Kallio ● Käpylä ● läntinen Käpylä ● Puu-Käpylä ● Pasila ● Vallila ● Vanhakaupunki
04 – Pohjoinen suurpiiri
 Itä-Pakila ● Länsi-Pakila ● Maunula ● Oulunkylä ● Tuomarinkylä
05 – Koillinen suurpiiri
 Latokartano ● Pukinmäki ● Malmi ● Puistola-Jakomäki ● Suutarila
06 – Kaakkoinen suurpiiri
 Herttoniemi ● Kulosaari ● Laajasalo
07 – Itäinen suurpiiri
 Mellunkylä ● Vartiokylä ja Myllypuro ● Vuosaari
08 – Östersundomin suurpiiri
 Östersundom
n k 
Tämä on luettelo Helsingin Tuomarinkylän peruspiirin suojelluista rakennuksista.  Siihen kuuluvat osa-alueina Haltiala, Paloheinä, Torpparinmäki  ja Tuomarinkartano. Tuomarinkylän peruspiiriin kuuluvat muut Tuomarinkylän.
Luettelo

Päivitä lista manuaalisesti | SPARQL |
Tämä lista on luotu Wikidatassa olevaa dataa käyttämällä ja sitä päivittää määräajoin botti.
 Listan sisälle tehdyt muokkaukset poistetaan seuraavassa päivityksessä!
Haltiala

| Otsikko | Tyyppi | Arkkitehti | Rakennettu | Koordinaatit | Tunnisteet | Kuva | Wikidata |
| --- | --- | --- | --- | --- | --- | --- | --- |
| Haltiala | rakennus |  |  | 60.2764°N, 24.9521°E | Ratu: 35036  |  | Q98411557 |
| Haltialan kotieläintilan lampola | rakennus |  |  | 60.2757°N, 24.9534°E | Ratu: 35043  |  | Q98411558 |
| Haltialan tilan Wanha pehtoori (Haltialan kotieläintila) | rakennus |  | 1910 | 60.2734°N, 24.9546°E | Ratu: 35039  |  | Q98411564 |
| Haltialan tilan rakennus (1) (Haltialan kotieläintila) | rakennus |  |  | 60.2755°N, 24.9518°E | Ratu: 35035  |  | Q98411559 |
| Haltialan tilan rakennus (2) (Haltialan kotieläintila) | paritalo |  |  | 60.276°N, 24.954°E | Ratu: 35033  |  | Q98411560 |
| Haltialan tilan rakennus (3) (Haltialan kotieläintila) | rakennus |  |  | 60.2758°N, 24.9545°E | Ratu: 35040  |  | Q98411561 |
| Haltialan tilan rakennus (4) (Haltialan kotieläintila) | ravintola |  | 1910 | 60.2754°N, 24.9544°E | Ratu: 35032  |  | Q98411562 |
| Haltialan tilan rakennus (5) (Haltialan kotieläintila) | omakotitalo |  | 1910 | 60.2743°N, 24.9548°E | Ratu: 35031  |  | Q98411563 |
| Kuninkaantammentie | rakennus |  | 1951 | 60.2741°N, 24.9464°E | Ratu: 35042  |  | Q98416536 |
| Laamannintie | rakennus |  |  | 60.2744°N, 24.9455°E | Ratu: 35028  |  | Q98417631 |
| Niskalan arboretumin päärakennus | pientalo |  |  | 60.2744°N, 24.9392°E | Ratu: 37824  |  | Q98423678 |
| Niskalan piharakennus | rakennus |  |  | 60.2744°N, 24.9379°E |  |  | Q98423677 |
Gibraltar Anthem

Gibraltar Anthem on Gibraltarin epävirallinen kansallislaulu. Virallisissa yhteyksissä tämä Britannian merentakainen alue käyttää Yhdistyneen kuningaskunnan kansallislaulua God Save the King.
Laulu valittiin sävellyskilpailussa vuonna 1994. Voittajan on sanoittanut ja säveltänyt Peter Emberley, joka ei itse ole gibraltarilainen.
Luettelo 2000-luvun miehitetyistä avaruuslennoista

Tämä on luettelo 2000-vuosikymmenen miehitetyistä avaruuslennoista.
Punainen tarkoittaa kuolonuhreja vaatinutta epäonnistumista.
Vihreä tarkoittaa alikiertoradan lentoa mukaan lukien epäonnistuneet yrityksen kiertoradalle.
| 0 | 1 | 2 | 3 | 4 | 5 |
| --- | --- | --- | --- | --- | --- |
Jatkuu sivulta Luettelo 1990-luvun miehitetyistä avaruuslennoista
2000

| Miehistö | Laukaisualus | Asuinpaikka | Asuinpaikka | Paluualus | Tehtäväkuvaus |
| --- | --- | --- | --- | --- | --- |
|  Kevin R. Kregel  Dominic L. Gorie  Janet L. Kavandi  Janice E. Voss  Mamoru Mohri  Gerhard P.J. Thiele | 11. helmikuuta 2000  STS-99, Endeavour | 11. helmikuuta 2000  STS-99, Endeavour | 22. helmikuuta 2000  STS-99, Endeavour | 22. helmikuuta 2000  STS-99, Endeavour | Maan pinnan topografian tutkakartoitusta |
|  Sergei Zaljotin  Aleksandr Kaleri | 4. huhtikuuta 2000  Sojuz TM-30 | Mir | Mir | 16. kesäkuuta 2000  Sojuz TM-30 | Mir-avaruusaseman korjauslento; viimeinen lento Mirille |
|  James D. Halsell  Scott J. Horowitz  Mary Weber  Jeffrey N. Williams  Susan J. Helms  Juri Usatšov | 19. toukokuuta 2000  STS-101, Atlantis | ISS | ISS | 29. toukokuuta 2000  STS-101, Atlantis | Kansainvälisen avaruusaseman kokoonpanolento |
|  Terrence W. Wilcutt  Scott D. Altman  Daniel C. Burbank  Edward T. Lu  Richard A. Mastracchio  Juri Malentšenko  Boris Morukov | 8. syyskuuta 2000  STS-106, Atlantis | ISS | ISS | 19. syyskuuta 2000  STS-106, Atlantis | Kansainvälisen avaruusaseman varustuslento; valmistautuminen ensimmäiseen pitkäaikaiseen miehistöön |
|  Brian Duffy  Pamela A. Melroy  Koichi Wakata  Leroy Chiao  Peter J.K. Wisoff  Michael Lopez-Alegria  William S. McArthur | 11. lokakuuta 2000  STS-92, Discovery | ISS | ISS | 24. lokakuuta 2000  STS-92, Discovery | Kansainvälisen avaruusaseman kokoonpanolento ja varustus |
|  William Shepherd  Juri Gidzenko  Sergei Krikaljov | 31. lokakuuta 2000  Sojuz TM-31 | ISS (Retkikunta 1) | ISS (Retkikunta 1) | 21. maaliskuuta 2001  STS-102, Discovery | Ensimmäinen Kansainvälisen avaruusaseman miehistö |
|  Brent Jett  Michael J. Bloomfield  Joseph Tanner  Marc Garneau  Carlos I. Noriega | 30. marraskuuta 2000  STS-97, Endeavour | ISS | ISS | 11. joulukuuta 2000  STS-97, Endeavour | Kansainvälisen avaruusaseman kokoonpanolento; ensimmäiset aurinkopaneelit ja akut |
2001

| Miehistö | Laukaisualus | Asuinpaikka | Asuinpaikka | Paluualus | Tehtäväkuvaus |
| --- | --- | --- | --- | --- | --- |
|  Kenneth Cockrell  Mark Polansky  Robert Curbeam  Thomas Jones  Marsha Ivins | 7. helmikuuta 2001  STS-98, Atlantis | ISS | ISS | 20. helmikuuta 2001  STS-98, Atlantis | Kansainvälisen avaruusaseman kokoonpanolento; Destiny-moduuli |
|  James Wetherbee  James Kelly  Andy Thomas  Paul W. Richards | 8. maaliskuuta 2001  STS-102, Discovery | ISS | ISS | 21. maaliskuuta 2001  STS-102, Discovery | Kansainvälisen avaruusaseman miehistön vaihto |
|  Juri Usatšov  James Voss  Susan Helms | 8. maaliskuuta 2001  STS-102, Discovery | ISS (miehistö 2) | ISS (miehistö 2) | 22. elokuuta 2001  STS-105, Discovery | Kansainvälisen avaruusaseman miehistön vaihto |
|  Kent Rominger  Jeffrey Ashby  Chris Hadfield  Scott Parazynski  John Phillips  Umberto Guidoni  Juri Lontšakov | 19. huhtikuuta 2001  STS-100, Endeavour | ISS | ISS | 1. toukokuuta 2001  STS-100, Endeavour |  Kansainvälisen avaruusaseman kokoonpanolento; Canadarm2-roboottikäsi |
|  Talgat Musabajev  Juri Baturin  Dennis Tito | 29. huhtikuuta 2001  Sojuz TM-32 | ISS | ISS | 5. toukokuuta 2001  Sojuz TM-31 | Ensimmäinen avaruusturisti (Tito) |
|  Steven Lindsey  Charles Hobaugh  Michael Gernhardt  James Reilly  Janet L. Kavandi | 12. heinäkuuta 2001  STS-104, Atlantis | ISS | ISS | 24. heinäkuuta 2001  STS-104, Atlantis | Kansainvälisen avaruusaseman kokoonpanolento;: Quest-ilmalukko |
|  Scott Horowitz  Frederick Sturckow  Daniel Barry  Patrick Forrester | 10. elokuuta 2001  STS-105, Discovery | ISS | ISS | 22. elokuuta 2001  STS-105, Discovery | IKansainvälisen avaruusaseman miehistön vaihto |
|  Frank L. Culbertson, Jr.  Vladimir Dežurov  Mihail Tjurin | 10. elokuuta 2001  STS-105, Discovery | ISS (miehistö 3) | ISS (miehistö 3) | 17. joulukuuta 2001  STS-108, Endeavour | IKansainvälisen avaruusaseman miehistön vaihto |
|  Viktor Afanasjev  Konstantin Kozejev  Claudie Haigneré | 21. lokakuuta 2001  Sojuz TM-33 | ISS | ISS | 31. lokakuuta 2001  Sojuz TM-32 | Kansainvälisen avaruusaseman miehistön vaihto |
|  Dominic L. Gorie  Mark E. Kelly  Linda M. Godwin  Daniel M. Tani | 5. joulukuuta 2001  STS-108, Endeavour | ISS | ISS | 17. joulukuuta 2001  STS-108, Endeavour | Kansainvälisen avaruusaseman miehistön vaihto |
|  Juri Onufrijenko  Carl E. Walz  Daniel W. Bursch | 5. joulukuuta 2001  STS-108, Endeavour | ISS (miehistö 4) | ISS (miehistö 4) | 19. kesäkuuta 2002  STS-111, Endeavour | Kansainvälisen avaruusaseman miehistön vaihto |